Translate the text from Welsh to English.



 
Wedi'i lansio yn gynharach yr wythnos hon, mae thema’r ymgyrch eleni, sef 'Llond Ceg', yn galw ar blant i lethu llysiau fesul tamaid a hybu plant i fwyta mwy o lysiau drwy raglen mewn ysgolion ac ymgyrch hysbysebu.  
  
Mae’r ymgyrch gan Nerth Llysiau, ITV, Channel 4 a Sky Media, sydd wedi ennill gwobrau, yn cael ei chefnogi gan Lywodraeth Cymru sy'n ariannu rhaglen ddwyieithog i ysgolion ar gyfer pob ysgol gynradd ledled Cymru, gan gyrraedd dros 262,000 o blant.  
  
Mae Ysgol Santes Tudful, ym Merthyr Tudful, wedi cymryd rhan yn y rhaglen ysgolion eleni ac mae'r disgyblion wedi bod yn mwynhau dosbarthiadau coginio, celf a chrefft a dangos eu sgiliau cnoi o flaen sgrin werdd.  
  
Mae'r data cyfredol yn awgrymu bod traean o blant yn bwyta llai nag un gyfran o lysiau'r dydd a dywedodd 53% o blant eu bod eisiau bwyta mwy o lysiau. Cafodd Nerth Llysiau ei sefydlu yn 2018 i weddnewid faint o lysiau sy'n cael eu bwyta yn y DU ac i ysbrydoli arferion o fwyta llysiau y gall plant eu rhannu gyda'u rhieni a'u plant eu hunain yn y dyfodol.  
  
Yn dilyn ymgyrchoedd blaenorol, dywedodd 64% o rieni’r plant a gymerodd ran yn y rhaglen y llynedd yng Nghymru fod eu plentyn yn bwyta mwy o lysiau a dywedodd 73% o rieni fod eu plentyn wedi rhoi cynnig ar fwyta llysiau newydd.  
  
Dywedodd y Dirprwy Weinidog Iechyd Meddwl a Llesiant, Lynne Neagle:


> Mae'n hanfodol ein bod yn helpu ein plant i ddeall pwysigrwydd bwyta bwydydd iach ac un o'r ffyrdd gorau o wneud hyn yw ei wneud yn hwyl. Mae'r nifer o lysiau mae plant yn eu bwyta wedi gostwng dros y blynyddoedd diwethaf a gallai hyn gyfrannu at ganlyniadau iechyd gwael wrth iddynt dyfu. Mae'r ymgyrch hon yn ffordd wych o hyrwyddo bwyta'n iach a helpu i newid ymddygiad mewn ffordd hwyliog a chadarnhaol.  
>   
> Mae lleoliadau addysg yn rhan allweddol o'n strategaeth Pwysau Iach, Cymru Iach i leihau ac atal gordewdra. Dyna pam ei bod yn wych ein bod ni wedi gallu cefnogi'r rhaglen ysgolion eleni, i helpu i annog plant a'u teuluoedd i fwyta mwy o lysiau a gwneud dewisiadau iachach.

Dywedodd Dan Parker, Prif Weithredwr Nerth Llysiau:


> Mae ein gwerthusiad wedi dangos bod yr ymgyrch hon yn cael effaith gadarnhaol sydd wir ei hangen ar ddeiet plant ac rydym yn edrych ymlaen i weld mwy o blant a'u teuluoedd yn elwa o hyn. Gwyddom na fydd newid ymddygiad ac iechyd deietegol yn y DU yn digwydd dros nos, ond rydym wrth ein boddau gyda'r cynnydd y mae ein hymgyrch ac ymgyrchoedd eraill sy'n gweithio yn y maes hwn wedi'i gyflawni. Diolch yn fawr i bawb sydd wedi ein cefnogi unwaith eto eleni!







Translation:


 
Launched earlier this week, the theme of this year’s campaign ‘The Big Chomp’ is calling on children to defeat veg one bite at a time and boost vegetable intake through a schools’ programme and advertising campaign.  
  
The award\-winning campaign comes from Veg Power, ITV, Channel 4 and Sky Media and is being supported by Welsh Government who is funding a bilingual school programme for all primary schools across Wales, reaching over 262,000 children.  
  
Ysgol Santes Tudful, in Merthyr Tydfil, has taken part in this year’s school programme and pupils have been enjoying cooking classes, arts \& crafts and showing off their chomping skills in front of a green screen.  
  
Current data suggests a third of children are eating less than one portion of vegetables a day and 53% of children said they wanted to eat more vegetables. Veg Power was founded in 2018 to turn around vegetable consumption in the UK and inspire veggie loving habits that children can share with their parents and their own children in the future.  
  
Following previous campaigns, 64% of parents in Wales whose children participated in the programme lasts year reported their child ate more vegetables and 73% of parents reported their child tried new vegetables.  
  
Deputy Minister for Mental Health and Wellbeing, Lynne Neagle said:


> It is vital we help our children understand the importance of eating healthy foods and one of the best ways to do this is to make it fun. Children’s veg intake has decreased over recent years and this could contribute to poorer health outcomes as they grow up. This campaign is a fantastic way to promote health eating and help change behaviours in a fun and positive way.  
>   
> Education settings are a key part of our Healthy Weight, Healthy Wales strategy to reduce and prevent obesity. This is why it is great we have been able to support the schools programme this year, to help encourage children and their families to eat more veg and make healthier choices.

Dan Parker, Chief Executive, Veg Power said:


> Our evaluation has shown that this campaign is having a much\-needed positive impact on children’s diets and we can’t wait for more children and their families to benefit. We know that changing behaviour and dietary health in the UK isn’t going to happen overnight, but we are delighted with the inroads our campaign and others working in this space have achieved. As always a massive thank you to everyone who has supported us this year!